Fantasy football injury notebook - Week 16 - ESPN
Previous PostWeek 16 injury report: Green Bay PackersNext PostKey fantasy injuries for Week 16 ‘Ek kan enigiets doen, behalwe loop’ | Netwerk24
‘Ek kan enigiets doen, behalwe loop’
Mense sonder gestremdhede se oogklappe het verlede Woensdag afgeval tydens die Rolstoelspele wat by die Vosloorus-stadion in Ekurhuleni gehou is.
Lede van die publiek het teen rolstoelgebruikers meegeding in ’n rolstoelmarathon en basketbal.
Lindokuhle Mtshali (26) tydens die Rolstoelspele.
Luidens ’n mediaverklaring is die spele deur die Ekurhuleni-metro en die organisasie Wheels of Change aangebied.
“Ek kan enigiets doen, behalwe loop. Mense sonder gestremdhede moet besef dis die enigste verskil tussen ons en hulle,” het Lindokuhle Mtshali (26), ’n rolstoelgebruiker, gesê.
Mtshali is as kind met spina bifida, ’n spleet in sy werwelkolom, gediagnoseer. Sy bene is geamputeer, maar vandag lei hy ’n vol lewe wat deelname in sport insluit.
“Die ergste ding wat jy aan jouself kan doen is om in isolasie te lewe en vir die buitewêreld weg te kruip.
“Daar is ander mense in rolstoele, nes jy. So gaan buite toe en lééf; die situasie kon erger gewees het.”
Mandla Nkosi, een van die deelnemers, het gesê hy haal sy hoed af vir rolstoelgebruikers.
“Die marathon en die basketbal was fisies uitputtend. Dit het my oë oopgemaak,” het Nkosi gesê.
Meer oor: Ekurhuleni-Metro
55 km in rolstoel vir duikskool
Liefde rol gemaklik in tehuis